లద్ధా రాంజీ

రామ్‌జీ లద్ధా నకుమ్ (1900 ఫిబ్రవరి 10 - 1948 డిసెంబరు 20) 1933లో ఒక టెస్టు ఆడిన భారతీయ టెస్ట్ క్రికెటరు.

ఫస్ట్ క్లాస్ క్రికెట్ 
రాంజీ ఆల్ఫ్రెడ్ ఉన్నత పాఠశాలలో చదువుకున్నాడు. పంజాబ్ ఫాస్ట్ బౌలర్ గులాం నబీ బౌలింగ్ యాక్షన్‌ను అనుసరించాడు. లధా రామ్‌జీ ఫస్ట్-క్లాస్ ఆట జీవితం 1923-24 సీజన్ నుండి 1935-36 సీజన్ వరకు కొనసాగింది. అన్నయ్య అమర్ సింగ్‌తో పోలిస్తే, అతను ఎత్తుగా, బలంగా ఉండేవాడు. ఫాస్ట్-మీడియం బౌలరతను. దాదాపు అన్ని గేమ్‌లలో ఓపెనింగ్‌లో బౌలింగ్ చేసేవాడు. బాంబే ట్రయాంగులర్ పోటీలో హిందూ జట్టుకు ఆడుతూ చెప్పుకోదగ్గ విజయం సాధించాడు. అతని ఫస్ట్-క్లాస్ ప్లే కెరీర్ ఒక దశాబ్దానికి పైగా కొనసాగింది. 18.80 సగటుతో 111 వికెట్లు తీశాడు.

రాంజీ 1931-32 సీజన్‌లో ఫ్రీల్యూటర్స్ తరపున ఆడాడు. అతను నిజాం స్టేట్ రైల్వే A జట్టుపై 8/14, 4/32 తీసుకున్నాడు. సోదరుడు అమర్ సింగ్ మిగతా ఎనిమిది వికెట్లు తీశాడు.

అంతర్జాతీయ క్రికెట్ 
లధా రామ్‌జీ తన కెరీర్ మొత్తంలో ఒకే ఒక్క టెస్టు ఆడాడు. 1933 డిసెంబరు 15న సందర్శించిన ఇంగ్లండ్ జట్టుపై ఆ టెస్టు ఆడాడు.

మూల్యాంకనం 
భారత క్రికెట్ చరిత్రలో తొలిదశలో పాల్గొన్న ఫాస్ట్ బౌలర్లలో ఇతను ఒకడు. టెస్టు క్రికెట్‌లోకి ఆలస్యంగా అడుగుపెట్టినా, దేశీయ క్రికెట్‌లో మాత్రం లేత వయసు లోనే అడుగుపెట్టాడు. ఆటలో స్థిరపడిన బ్యాట్స్‌మెన్‌లను కూడా భయపెట్టే బౌలింగు అతనిది. పేస్ అటాక్‌లో మహ్మద్ నిసార్, అమర్ సింగ్, జహంగీర్ ఖాన్‌లతో జతకట్టాడు.

ఒక దశాబ్దానికి పైగా ఫస్ట్‌క్లాస్ క్రికెట్‌లో కేవలం 27 మ్యాచ్‌లు మాత్రమే ఆడాడు. 17.37 సగటుతో 125 వికెట్లు తీశాడు. సెకండ్ క్లాస్ గేమ్‌లతో సహా 35 గేమ్‌లలో 17.86 సగటుతో 145 వికెట్లు.

వ్యక్తిగత జీవితం 
మధుమేహం స్థాయి పెరగకముందు, రోజూ దాదాపు యాభై కప్పుల టీ తాగేవాడు. అతని కుడి కాలులో గ్యాంగ్రీన్‌తో బాధపడ్డాడు. అయితే దీన్ని వదిలించుకోవాలని వైద్యుల సలహాలు, బంధువులు కోరినప్పటికీ శస్త్ర చికిత్సకు అంగీకరించలేదు. 1948 డిసెంబరు 20 న 48 ఏళ్ల వయసులో గుజరాత్‌లోని రాజ్‌కోట్‌లో లద్ధా రామ్‌జీ మరణించాడు.

మూలాలు 

1948 మరణాలు
1900 జననాలు
రాజస్థాన్ క్రికెట్ క్రీడాకారులు
భారతీయ క్రికెట్ క్రీడాకారులు
Articles with hAudio microformats